Sanlam iTrade het oor die jare al ’n hele paar virtuele verhandelingskompetisies in verskeie formate aangebied.
Vir die meeste mense was die belangrikste ding dat hulle die kans gekry het om te leer en werklike marktoestande sonder enige risiko of koste te ervaar. Dis ook ons doelwit met die kompetisies – om ’n veilige leerervaring te skep en ’n bietjie pret te hê.
Daardie eerste prys van R25 000 is nie te versmaai nie, so as jy vir dié prys speel, is daar ’n paar interessante lesse wat jy kan leer van die vorige wenners.
In dié kompetisie kry jy ’n virtuele miljoen en oor drie maande kyk ons wie se geld met die meeste gegroei het.
Vir die volgende kompetisie het ons die reëls verander. Pleks dat jy teen die laaste verhandelde prys op die JSE kon verhandel, moes jy nou koop teen die aanbodprys (die prys waar verkopers bereid was om te verkoop) en koop teen die bod (die prys waarteen kopers bie). Dit het die kompetisie baie realisties gemaak.
Die amateurs het die professionele verhandelaars geklop omdat laasgenoemde meer op lang termyn gefokus het terwyl die amateurs meer aktief verhandel het. Dit was egter ’n goeie leerervaring vir almal omdat die professionele verhandelaars hul insigte gedeel het. (Onthou dat ons uitdaging drie maande duur – jy is dus eintlik meer van ’n spekulant as ’n medium- tot langtermynbelegger.)